[image: image1.png]



KARTA


Karta je nužno deformisana slika dijela zemljine lopte, umanjena određenim matematičkim zakonima, i projektovana na ravnu podlogu (papir). Sve ono što se nalazi u okvirenom dijelu karte predstavljeno je usvojenim (ustaljenim) topo znacima. U visinskom smislu zemljšte se na karti predstavlja kotama (nadmorskim visinama) tačaka karakterističnih u visinskom smislu.


Pored kota i trigonometara (to su tačke koje su već određene nadmorskom visinom) tu su i izohipse koje nam služe za određivanje nadmorskih visina svih ostalih tačaka na karti. Poznato je da je izohipsa takva kriva linija koja međusobno spaja tačke na zemljištu istih visina.


Ekvidistancija je visinsko rastojanje između dvije uzastopne izohipse. Na topografskim kartama R 1:50.000 ekvidistancija iznosi 20 metara. Postoje osnovne, glavne i pomoćne izohipse. Na topografskim kartama R 1:50.000 glavne izohipse su na svakih 100 m (deblje linije), osnovne izohipse su na svakih 20 m (tanke linije) a pomoćne izohipse su na svakih 10 m (crtkaste linije) i 5 m (tačkaste linije). Sve izohipse su predstavljene smeđom bojom.


Razmjer (kartografski) je odnos dužina u prirodi i tih istih dužina na karti. Može biti numerički i grafički (grafički je dat razmjernikom u dnu karte).


Brojni razmjer se označava brojevima npr. 1:50.000 ili 1/50.000. Ovaj razmjer pokazuje da 1mm na karti predstavlja 50.000 milimetara u prirodi. Kada se zna brojni razmjer karte, može se po rastojanju dvaju tačaka na karti izračunati horizontalno rastojanje tih tačaka na zemljištu.


Neka je razmjer karte 1:50.000, a rastojanje tačaka na karti 65 mm. Horizontalno rastojanje (x) tih tačaka na zemljištu biće:

1/50.000 = 65/x       

1x=50.000 ( 65       

x=3250000 mm, odnosno x=3250m.

(ovu dužinu u metrima dobili smo nakon što smo odbili tri zadnje nule, jer je poznato da 1m = 1000 mm) Razmjer pokazuje koliko su puta smanjene duži (rastojanja), a ne površina.


Recimo sada treba 1800m iz prirode prenijeti na papir (odnosno kartu) u razmjeri 1:50000. To ćemo izračunati suprotnim načinom od gore navedenog

1/50000 = x/1800          

1800/50000 = x        

 x = 0.036 m, odnosno x = 36 mm.


Pojašnjenje pojedinih razmjera

1:50.000   -   1 mm = 50 m   -   1 cm = 500 m

1:25.000   -   1 mm = 25 m   -   1 cm = 250 m

1:10.000   -   1 mm = 10 m   -   1 cm = 100 m

1:  5.000   -   1 mm =   5 m   -   1 cm =   50 m

1:  1.000   -   1 mm =   1 m -     1 cm =   10 m

1:     500   -   1 mm = 0,5m ili   2 mm =  1m.

1:     250   -   1 mm = 0,25m ili 4 mm =  1m.


Ovdje smo naveli samo dio najčešćih razmjera koje se koriste u topografiji, ali detaljnije o razmjeri ćemo pisati nešto kasnije.


Mrežom pravih linija, karta je podjeljena na kvadrante.


Svaki je kvadrant numerisan u koordinatama i zauzima svoje mjesto u cjeloukupnoj podjeli Gauss Krigerovom projekcijom. Veličina kvadranta su 4 x 4 cm (u R 1:50.000 to je 2 x 2 km) i onda nam nije teško pomoću koordinata pronažći bilo koju tačku na karti.


Koordinate su napisane parnim brojevima i date cijelim mjestima, a metrima decimalna mjesta. Neparne koordinate nisu povučene, pa ih prilikom upotrebe sami konstruišemo.
RAD NA KARTI


Često se spominje rad na karti i pribor za rad na karti. U pribor za rad na karti spada: olovka (najbolje tehnička 0,5), gumica, dva trougla, šestar, uglomjer (360() koordinatomjer i kalkulator. Na karti ćete najčešće pomoću matematičkih konstrukcija tražiti tačke (kontrolne stanice) koje ćete poslije u prirodi uz pomoć karte pronaći.

KRETANJE POMOĆU KARTE
Kretati se po karti nije lako, a jedini način da to naučite je kartu u ruke, malo hrane u ruksak i pravac priroda. Prepoznati ćete razne objekte i upoređivati ih, kao i da karta nije savršena. Nemojte odustati ni ako zalutate, sve to ide u izviđački staž.

ORIJENTACIJA KARTE

I još jedna vrlo važna stvar.


Kada dođemo u prirodu sa kartom (i busolom naravno) prva radnja je orijentisati kartu. To ćemo vrlo lako uraditi pomoću busole koju ćemo staviti u desni gornji kraj okvirenog sadržaja karte (normalno busola je u položaju 0() i kartu postavimo na tvrdu podlogu. Okrećemo kartu sve dotle dok se magnetna igla ne poklopi sa statičnim pravcem sjever – jug. Tada smo kartu doveli u uzajamnu povezanost sa dijelom prirode koju ona pokazuje.
ODREĐIVANJE STAJNE TAČKE U NA KARTI


Kada se krećemo po nepoznatom terenu neophodno je stalno upoređivati objekte na karti sa objektima u prirodi. Tako  ćemo uvijek znati položaj stajne tačke – stajališta na terenu.


Šta promatramo?

1. Komuniokacije – ceste, željezničke pruge, raskršća, kolske puteve, dalekovode…
2. Objekte – kuće, mostove, crkve i druga religiozna znamenja, ograde, mlinove, tvornice

3. Vegetaciju – šume, polja, voćnjake, močvare, usamljeno drveće…
4. Vode – rijeke, jezera, potoke, bunare, izvore…

5. Reljef – brežuljke, brda, sedla, vrhove, doline…

6. Vrijeme kretanja, razdaljinu i visinsku razliku koju smo prešli.

Kada se orjentišemo ne smiju nas zavesti neki objekti kojih u prirodi više nema, recimo ako je voda odnijela most, ako je staza zarasla u žbunje (što je najčešći slučaj) ili se srušio mlin. Godina izdanja karte isto je toliko važan podatak koliko i mjerilo u kojem je rađena.


U slučaju da nismo bili pažljivi i nismo dovoljno često gledali na kartu pa ne znamo da li smo na pravom putu i gdje je naša stajna tačka, možmo je odrediti na karti na slijedeći način:

1. Prvo ćemo izmjeriti za dvije ili tri markantne tačke čiji je položaj označen na karti.

2 Na karti nacrtamo kontraazimute tih tačaka – presjek konstruisanih pravaca predstavlja našu stajnu tačku. Ako kontraazimuta ima više i ne sijeku se u istoj tački onda je stajna tačka, negdje u sredini dobivenog lika.
KONSTRUKCIJA STAZE (na karti Sarajevo 3 R 1:50.000)
PRIMJER 1: 


1KS ima koordinate x=4822,700 ; y=6502,1425

POSTUPAK :

1. Odredimo presjek zadanih osnovnih koordinata (4822, 6502)

2. Vrijednosti iza zareza koje ustvari predstavljaju broj METARA pretvaramo u razmjer karte. (Za kartu R 1:50.000, 700 m je 14 mm, a 1425 m je 28,5 mm).

3. Nanosimo vrijednosti u milimetrima od presjeka osnovnih koordinata. Vrijednost u zadatku napisana iza x nanosi se na uspravnu koordinatu (na sjever), a vrijednosti napisane na y iza na vodoravnu koordinatu (na istok).

4. Iz dobijenih tačaka povučemo normale na osnovne koordinate. Presjek normala je 1.KS!
PRIMJER 2: 

2.KS ima koordinate x=4823,500 ; y=6503,600

POSTUPAK: 

Vidimo da su vrijednosti osnovnih koordinata izražene neparnim brojevima (na karti R 1:50.000 nema ucrtanih neparnih koordinata – ucrtane su samo parne, tj. koordinata na svaka dva kilometra)

1. Svedemo  neparnu vrijednost koordinata na prvu parnu, odnosno, smanjujemo za 1000 m (4823 biće 4822, a 6503 biće 6502)

2. 1000 m koje smo oduzeli u osnovnoj koordinati dodamo u vrijednost metara (500 biće 1500 a 600 biće 1600)

3. Pošto smo dobili koordinate x=4822,1500 i y=6502,1600 dalje radimo kao u prvom primjeru
PRIMJER 3: 

3.KS je zadana koordinatama x=4822,-500 ; y=6504,-300

POSTUPAK: 

Ovdje su vrijednosti u metrima negativne

1. Odredimo presjek osnovnih koordinata (4822 i 6504)

2. Pretvorimo vrijednosti izražene u metrima, u vrijednost razmjere na karti (500 biće 10 mm, a 300 biće 6 mm)

3 Dobijene vrijednosti (u milimetrima) nanosimo na osnovne koordinate, iza x na uspravnu, a onu iza y na vodoravnu. Ali u ovom slučju u suprotnim smjerovima: iza x prema dole (na jug), a iza y u lijevo (na zapad).

4 Iz dobijenih tačaka povučemo normale. Presjek normala je 3.KS!
PRIMJER 4: 

4.KS ima ordinatu za 1250 metara manju od trigonometra 1048, a apscisu također manju za 550 metara od trigonometra 1020 (oba trigonometra nalaze se u kvadrantu 20,02)

POSTUPAK:

1. Pronađemo zadani kvadrant (Na “novim” kartama izostavljaju se prva dva broja osnovne koordinate, pa je to i ovdje učinjeno) i u njemu zadane trigonometre.

2. Kroz trigonometar 1048 povučemo vodoravnu liniju.

3. Sa tom linijom povučemo paralelu 1250 m (što je u R 1:50.000 jednako 25 mm) prema jugu jer je ordinata, po zadatku, manja.

4. Kroz trigonometar1020 povučemo uspravnu liniju.

5. Sa tom linijom povučemo paralelu, 550 m, tj 11 mm lijevo (na zapad jer je i apscisa manja)

6. Presjek povučenih paralela je tražena 4.KS!
PRIMJER 5: 

5.KS vidi se sa trigonometra 809 (20,04) pod azimutom A=155( i udaljena je od njega 1275m.

POSTUPAK:

1. Pronađemo zadani trigonometar i iz njega povučemo zadani azimut

2. Navedenu udaljenost izraženu u metrima, pretvoriti u razmjeri karte (R 1:50.000 onda će biti 25,5 mm)

3. Na povučeni azimut, iz zadanog trigonometra, nanijeti udaljenost (koja se nanosi šestarom) i presjek azimuta i dužine je 5.KS!
PRIMJER 6: 

6.KS vide se pod azimutom A1=150( sa trigonometra 1015 (22,04), a sa trigonometra 809 (20,04) pod azimutom A2=55(
POSTUPAK:

1. Pronađemo, u zadanim kvadrantima, zadane trigonometre.

2. Kroz njih povučemo pravac “sjevera”(sa bližim rubom karte, dakle povlačimo paralelu kroz trigonometre)

3. Nanosimo, uglomjerom, azimut od 150( (nula na uglomjeru je gore, na “sjeveru”, a sredina uglomjera je na trigonometru 1015!)
4. Nanosimo uglomjerom azimut 55(. Sredina uglomjera je na trigonometru 809.

5. Presjek azimuta je tražena 6.KS!
PRIMJER 7: 

7.KS udaljena je od škole u selu RIBARI (20,06) 2025 m. Od mosta na rijeci Neretvi (22,06) 1075m, a od trigonometra 819 (20,06) 550 m

POSTUPAK:

1. Pronađite zadane objekte i trigonometar (školu, most, trigonometar)

2. Vrijednosti izražene u metrima pretvorimo u milimetre u vrijednosti zadane karte (za R=1.50.000, 2025 biće 40,5 mm, 1075 biće 21,5 mm a 550 m 11 mm)

3. Iz odgovarajućih objekata i trigonometra povući šestarom kružnice sa odgovarajućim poluprečnicima (sa zadanim udaljenostima)

4. Presjek tri kručnice je tražena 7.KS

PRIMJER 8: 

Sa 8.KS vidi se trigonometar 1260 (20,18) pod A=75,5( a trigonometar 1472(22,16) A=355(
POSTUPAK: 

Trigonometre možemo naći ali KS ne možemo. Kako povući azimute iz tačke koju ne znamo?? Jednostavno – povući ćemo kontraazimute iz tačaka koju se nam poznate tj. iz trigonometara.

1. Pronađemo zadane trigonometre.

2. Povučemo kroz njih “sjever”.

3. Na zadane azimute dodavamo (ako su manji od 180(), odnosno oduzimamo (ako su veći od 180() 180(; 75,5(+180(=255,5( ; 355(-180(=175(
4. Iz trigonometra 1260 povučemo azimut 255,5(
5. Iz trigonometra 1472 povučemo azimut 175(
6. Presjek povučenih azimuta je 8.KS!
PRIMJER 9: 

9.KS vidi se iz tačke A(20,18) pod azimutom A=293( a od ekvadora je udaljena 4818 km i 1550 m.

POSTUPAK:

1. Tačka A je presjek koordinata 20 i 18, pa iz toga povučmo azimut od 293(
2. Vodoravne koordinate označavaju udaljenosti tačaka koje im pripadaju od ekvatora u kilometrima. Drugim riječima 9.KS ima koordinatu x=4818,1550. Dakle povučmo vodoravnu liniju, na odgovarajućoj udaljenosti od glavne koordinate (1550m u R 1:50.000 je 31 mm)

3. Presjek povučenog azimuta j povučene vodoravne linije je 9.KS!
PRIMJER 10: 

10.KS zadana je koordinatama 43(31’5” sjeverne geografske širine i 18(13’51” istočne geografske širine.

POSTUPAK

1. Na lijevom (desnom) rubu karte pronađemo podiok koji ima vrijednost 43(31’
2. Prvi naredni podiok izmjerimo zatim tu dužinu podijelimo sa 60 (sekundi) i dobijemo koliko je “dugačka” jedna sekunda. Na kraju broj zadatkom zadanih sekundi pomnožimo sa vrijednošću jedne sekunde i dobijemo dužinu u sekundama

3. Dobijenu dužinu dodamo (naviše) na 48(31’

4. Povučemo paralelu sa y osom (vodoravnu liniju) iz tako dobivene tačke

5. Na donjem rubu karte pronađemo 18(13’

6. Ponovimo pod 2. I 3.!

7. Iz dobijene tačke povučemo paralelu sa bližim rubom karte. (To je brže, iako nije baš najtačnije. Najtačnije bi bilo traženu tačku dobiti i na gornjem i donjem rubu karte, pa te dvije tačke spojiti. Ali su greške u prvom slučju ipak – zanemarive)

8. Presjek paralela sa x i y osama je 10.KS!
PRIMJER 11: 

11.KS nalazi se na 18(12’10” istočne geografske dužine, a sa nje se vidi 10.KS pod azimutom A=63(.

POSTUPAK:

1. Pronaći na donjem rubu tačku koja ima zadanu geografsku dužinu.

2. Iz te tačke povući okomitu liniju

3. Naći zadanu 10.KS i povući kroz nju sjever.

4. Povući iz 10.KS azimut 243((jer primjetili ste, radi se o kontraazimutu!)

5. Presjek povučene okomite linije i azimuta je 11.KS!
BUSOLA
Busola je univerzalno pomoćno sredstvo u topografiji, ne samo za orjentaciju, nego i za kretanje na zemljištu, za mjerenje uglova (azimuta), rastojanja itd. U našoj organizaciji najčešće korištena busola je M-53 odnosno novi model ima oznaku M-68 mada se bitno ne razlikuju.

Ručna busola M-53 napravljena je od nemagnetnih materijala i sadrži ove osnovne dijelove:

1. Postolje sa poklopcem 

2. Limb sa magnetnom iglom

3. Napravu za viziranje

Na rubovima postolja ucrtana je centimetarska podjela, služi nam za mjerenje udaljenosti na karti, i vizir sa zarezom.


U postolju se vrti (mehanički okreće) – okrugli dio sa razdjelnicima (limb) ugraviranim sa preciznošću od 2 stepena. Zbog bolje preglednosti upisane su samo parne desetice. Na gornjoj strani ugravirana je podjela u hiljditim, s preciznošću od 50 hiljaditih sa upisanim parnim stotinama. Na postolju su, ugravirani i zarezi, gdje očitavamo odgovarajuću vrijednost ugla. Pošto su na limbu označene obadvije podjele, s busolom M-53 možemo jednostavno preračunavati stepene u hiljadite i obratno.


Najznačajniji dio limba je magnetna igla. Sjeverni dio igle je fluorescentan. Magnetna igla ne pokazuje uvijek sjever. Uzrok su željezni predmeti u blizini ili električni vodovi. Zato pri radu sa busolom obavezno ih izbjegavajte. Na rubu limba označene su strane svjeta: sjever trokutom, a ostale tri strane svijeta internacionalnim oznakama (S-jug, E-istok, W-zapad). Na dnu limba je crna crta. Kada se magnetna igla poravna sa oznakom sjevera na limbu, magnetna igla i crta moraju biti paralelne.

U naprave za viziranje spadaju: zarez na poklopcu busole, na ogledalu u poklopcu busole ugravirana crna crta i vizir sa zarezom.

Na lijevoj i desnoj strani poklopca je dugačak prorez s podjelom u hiljaditim za mjerenje vidnih uglova i nagiba.
AZIMUT I NJEGOVE JEDINICE


Azimut je horizontalni ugao između pravca geografskog sjevera i odabranog pravca. Mjerimo ga od sjevera u pravcu kazaljke na satu.


Ugao između sjevera i suprotnog smjera je kontraazimut.


Azimut najčešće mjerimo u stepenima i hiljaditim.


Postupak preračunavanja stepena u hiljadite ili obrnuto, možete očitati kao što smo već rekli direktno sa busole ili matematičkim putem gdje 1(=17,78” odnosno 1”=0,05625(

Hiljaditi je ugao pod kojim štap visine od 1m vidimo na udaljenosti od 1km. Pa tako puni krug ima 360 stepeni odnosno 6400 hiljaditih (64-00, drugi način obilježavanja hiljaditih)
PRAKTIČAN RAD SA BUSOLOM M-53
PRAVAC SJEVERA pronalazi se ručnom busolom na slijedeći način:

· Uzeti busolu u lijevu ruku i postaviti poklopac u odnosu na osnovu busole, pod uglom od oko 60(, a nulti podjeljak uglomjerne skale prema crtici

· PODIĆI BUSOLU u visini očiju na odstojanju od približno 30 do 40 cm i okretati se u mjestu dok se magnetna igla ne poklopi sa crnom linijom u tijelu busole, tako da sjeverni kraj magnetne igle bude naspram oznake za sjever

· Pazeći preko ogledala da se magnetna igla ne pomjeri sa crne linije na tijelu busole, preko vertikalne linije u ogledalu i izreza na poklopcu uočiti u tom pravcu neki objekat ili predmet na zemljištu. 

MAGNETNI AZIMUT se mjeri na zemljištu pomoću ručne busole na slijedeći način:

· Uzeti busolu u lijevu ruku i poklopac postaviti pod uglom oko 60(, a zatim podići u visini očiju i nanišaniti objekat na koji se mjeri azimut; busolu držati horizontalno 30-40 cm od očiju
· Ne prekidajući nišanjenje, palcem i kažiprstom desne ruke okretati nareckani prsten (limb) dok se crna linija u tijelu busole ne poklopi sa magnetnom iglom, a sjeverni kraj magnetne igle sa oznakom (indeksom) za sjever

· Spustiti busolu i naspram odgovarajućeg indeksa pročitati vrijednost izmjerenog azimuta u hiljaditim ili stepenima, a pročitanu vrijednost zapisati.

PRAVAC NA ZEMLJIŠTU pronalazi se po datom azimutu pomoću ručne busole na slijedeći način:

· Na stajnoj tački na zemljištu zauzeti na uglomjernoj skali busole dati azimut i poklopac busole postaviti pod uglom oko 60(
· Uzeti busolu u lijevu ruku, podići je u visinu očiju na udaljenosti 30-40 cm i okretati se sa njom dok se magnetna igla ne poklopi sa crnom linijom u tijelu busole, a sjeverni kraj igle sa oznakom za sjever.

· Kada se magnetna igla umiri, pazeći da se ne pomjeri, preko proreza (nišana) busole na zemljištu uočiti neki pogodan objekat, čime je željeni pravac označen na zemljištu.

MJERENJE VIDNIH UGLOVA

Vidni ugao je ugao između očiju i dvije kranje tačke predmeta koji promatramo na određenoj udaljenosti.

Na lijevoj i desnoj strani poklopca busole je dugačak prorez sa podjelom u hiljaditim. Upotrebljavamo ga za mjerenje vidnih uglova i nagiba. Budući da tada moramo stalno držati busolu na istoj udaljenosti od očiju, na uzici koja je namjenjena njenom njenom nošenju oko vrata načinit ćemo čvor na 25 cm od vizira. Kada viziramo čvor ćemo postaviti kraj oka, a predmet koji mjerimo gledati ćemo kroz prorez i sa poklopcem podignutim pod uglom 90(.

PRIMJER: Želimo izmjeriti udaljenost do druga koji se nalazi na drugoj strani vrtače. Pošto znamo koliko je on visok, potrebno je samo izmjeriti vidni ugao i pomoću ta dva podatka izračunati udaljenost. To ćemo učiniti tako što ćemo busolu tako namjestiti da druga vidimo kroz prorez – noge su na nuli a kod vrha glave ćemo očitati na skali vidni ugao – 25 hiljadita. Drug koji je visok 175 cm je prema slijedećoj formuli 1,75 m / (25 x 0,001) 70 m udaljen.
MJERENJE I PROCJENJIVANJE UDALJENOSTI

MJERENJE KORACIMA


Kada crtamo skicu terena ili kroki a nemamo metar ili traku sa označenim dužinama, rastojanje možemo približno izmjeriti koracima. Dužinu koraka izmjerit ćemo sami. Prilikom mjerenja moramo paziti da koraci budu približno jednake dužine. Kada koračamo brzo teško je brojati svaki, pa stoga brojimo svaki drugi korak.


Parni korak ćem najlakše izmjeriti tako što ćem nekoliko puta preći udaljenost od 100 m. Od dobijenih rezultata izračunat ćem prosječnu dužinu “parnog koraka”.

MJERENJE VIDNIH UGLOVA


Vidni ugao mjerimo busolom M-53 (pogledaj poglavlje o busoli), a ako je nemamo koristit ćem priručna sredstva. Najkorisnije je ravnalo sa milimetarskom podjelom. Kada ravnalo držimo na udaljenosti od 50 cm od očiju, vidjeti ćem jedan milimetar pod uglom od dva hiljadita    (0-02).

PRIMJERI:

Iz sličnosti trouglova OBC : Obc na slici dobija se Dm= Lcm/lmm x 5

Ako je na primjer rastojanje (L) stubova na slici jedanko 50 m, a obuhvata ga 40 milimetarskih podioka na lenjiru, osmatrani stubovi su udaljeni od osmatrača: D=5000 cm/ 40 mm x 5 = 625 m.


Za slučaj na slici gdje je L=50 m i t=40 mm x 0-02 = 0-80, pa je formula: Dm=Lm/t x 1000
D=50/80 x 1000 = 625. Rezultat je isti kao i kada je računato pomoću linisla vrijednosti.

SKICA DIJELA PUTA

Skica dijela puta je crtež terena i objekata na terenu kroz koji je patrola prošla, rađen istim pomagalima i elementima kao i skica baze. Skica dijela puta može se raditi na više načina a najčešća su ova dva:

a) “Skidanjem sa karte”, ili uopšte uz pomoć karte.

b) Bez pomoći karte “mjerenjem” uglova i daljina.

Načina za crtanje skice dijela puta je mnogo, a mi ćem vam objasniti vjerovatno najteži i najduži način ali u isto vrijeme i najtačniji način, a to je konbinacija ova dva gore navedena. Prije samog crtanja potrebno je izvršiti neke pripreme koje se sastoje u slijedećem.
MREŽA


Obavezno tražiti od člana takmičarske komisije koji vam je ucrtao kontrolne stanice da one koje su vezane sa skicu dijela puta ponovno tačno ubodom tanke olovke označi na karti. Izviđač koji crta rad uzima pribor za rad i kartu, i kroz kontrolne stanice povlači linije odnosno spaja ih azimutima (prethodno je kroz kontrolne stanice povukao paralele sa magnetnim sjeverom). Zatim određuje azimute i dužine između pojedinih kontrolnih stanica. Na topografskoj karti 1:50.000 može postojati put između kontrolnih stanica, ali i ne mora. Počinjemo ucrtavati na kartu mrežu kvadranata paralelnu već postojećoj ali mnogo manju. Recimo veličine kvadranata će biti 4 x 4 mm (ili u prirodi 200 x 200 m). Kada smo iscrtali mrežu kvadranata koja je pokrila sve tri kontrolne stanice prelazimo na papir.
RAD NA PAPIRU

Na papiru također iscrtavamo mrežu kvadranata (paralelnu rubovima papira) ali ovaj put u zadanoj razmjeri (recimo 1:5000 u ovoj razmjeri 200 x 200 m iz prirode će biti 40 x 40 mm na crtežu). Kada smo iscrtali obje mreže (na karti i papiru) numerišem kvadrante brojevima vodoravnbo i uspravno. Ova numeracija je zbog lakšeg snalaženja u prilikom prebacivanja podataka sa karte na papir.


Prvo šta ucrtavamo sa karte je položaj kontrolnih stanica služeći se mrežom kvadranata, potom ovo provjeravamo već određenim dužinama i azimutima da li smo ih tačno ucrtali u ovom dijelu posla ne bi trebalo doći do odstupanja crteža od karte.
UNOŠENJE PUTA


Ovaj dio posla radi se u dva dijela. Prvi dio se odnosi na već postojeći put na karti koji običnim sistemom uvećavanja prenosimo na papir. Ukoliko na karti ne postoji put, moramo ga direktno iz prirode (“mjerenjem” uglova i dužina) ucrtati na papir (inače u ovoj razmjeri većinu stvari moramo unijeti iz prirode).


Važna napomena: Od ranije vam je poznato da je na kartama 1:50.000 put tačno predstavljen jednom dimenzijom (dužinom), dok je širina van dimenzije. Dakle ukoliko je put na karti 1:50.000 širine 1 mm, to nipošto ne znači da ga na papiru u razmjeri predstavljamo širinom 10 mm. Poželjno je puteve na crtežu predstavljati istim načinom kao što su predstavljeni na karti.
UCRTAVANJE KOMUNIKACIJA, POVRŠINA, VODENIH TOKOVA

Prelazimo na ucrtavanje svega što se nalazi sa lijeve i desne strane puta u pojasu 50 – 100 m. Sve puteve koji se sjeku sa našim pravcem kretanja ili idu uporedo sa njim, sva raskršća, sve objekte. Zatim sve rijeke, potoke i kanale, zatim šume, livade, zasađene kulture itd. Zatim infrastrukturu (nisko i visokonaponsko struju, dalekovode, transformatorske stanice itd.)


Za sve koji nisu dovoljno izvježbani, najbolje je prolazak putem i ucrtavanje objekata izvršiti na posebnom papiru, pa tek na kraju to precrtati na već “skinutu” liniju puta.
KONFIGURACIJA TERENA


U principu “skida” se sa postojeće karte, ali u izuzetnim slučajevima može i iz prirode.


Napisati nadmorske visine kontrolnih stanica i unositi izohipse pazeći na zadanu ekvidistanciju i unijeti sve karakteristične reljefne oblike koji postoje na terenu (vrtače, podzide, nasipe i sl.) i označiti ih topografskim znacima.
SREĐIVANJE I BOJENJE CRTEŽA


Poslije unošenja svih podataka počinje sređivanje crteža. Sve linije puteva po mogućnosti izvući tankim flomasterom, sve vodene tokove plavom bojom, objekte popuniti, označiti kao na topografskoj karti, a sve ostale kulture i površine pokušati što više približiti standardnim topografskim znacima.

NE ZABORAVITE


Za sve unesene topografske oznake (bilo standardne ili uslovne) dati objašnjenje u legendi. Upisati smjer komunikacija i vodenih tokova (naziv sela, zaseoka i sl.). Na liniji azimuta između kontrolnih stanica napisati njihove vrijednosti i daljine između njih.


Napisati naslov rada, naziv takmičenja, datum takmičenja, startni broj ekipe, NAPISATI koordinate kontrolnih stanica i uokviriti rad. Na kraju još samo provjeriti da li ucrtani sjever, razmjer, vrijednost ekvidistancije i potpisati se i rad je gotov.


Svaki teren koji se crta će nositi svoje specifičnosti ali u principu postupak rada je isti. Veoma je bitno pridržavati se zadane razmjere kao i odnosa u prirodi.


Nije nemoguće nacrtati profil skice dijela puta ako za to imamo vremena, a i teren nam se učini interesantim.
“SKIDANJE” SA KARTE
1. NAČIN – koordinatama

Sve tačke imaju svoje projekcije na x i y osu. Znači svim karakterističnim tačkama na krivoj liniji (našem putu) mogu se odrediti koordinate. Postupak je slijedeći:

1. Iz svake karakteristične tačke, na karti izvući normale na x i y osu (isprekidane linije na maloj slici)

2. Na papiru nacrtamo x i y osu, vodeći računa da mjesto njihovog presjeka izberemo tako da nam u toku rada kriva linija (naš put) ne “siđe” sa papira.

3. Udaljenosti presjeka noramla sa x i y osom uvećavamo (svaku zasebno) u zadanoj razmjeri (2,4,5 puta itd.)

4. Iz tako dobijenih tačaka na papiru povučem normale (obrnuto u odnosu na malu sliku). Presjeci odgovarajućih normala su odgovarajuće karakteristične tačke
II NAČIN – projekcijama na azimut


Sa početka na kraj skice dijela puta moguće je povući azimut. Svaka karakteristična tačka ima svoju projekciju na taj azimut, i svaka projekcija ima svoju udaljenost od jedne od krajnjih tačaka azimuta.


Postupak je slijedeći:

1. Na karti povući azimut sa početka na kraj krive. Taj isti azimut nacrtamo i na papiru.

2. Iz svake karakteristične tačke na krivoj spustimo normalu na azimut. Zatim izmjerimo odstojanje presjeka normale sa azimutom od jedne od krajnjih tačaka.
3. Izmjerimo odstojanje, u zadanoj razmjeri, uvećamo, i prenesemo na papir (na pripremljen azimut).

4. Iz tačaka koje se na papiru, na pripremljenom azimutu dobiju nanošenjem dužina povučem normale.

5. Na karti izmjerimo “visine” normala, pa ih nanesemo, u odgovarajućoj razmjeri, na odgovarajuće povučene normale na papiru. I to su tražene karakteristične tačke.
III NAČIN – “mrežom”

1. Na karti se iznad krive linije, nacrta mini koordinatna mreža, na 1,2 a po potrebi i više milimetara razmaka između susjednih paralela.

2. Na papiru se konstruiše ista takva mreža, ali se razmak između paralela uveća za (zavisi od zadane razmjere) određeni broj puta.

3. Svakoj tački na karti nađe se, pomoću mreže, odgovarajuća tačka na papiru.
KROKI I SKICA KONTROLNE STANICE

KROKI  KS


Skoro na svakom orijentacionom takmičenju susrećem se sa ovim grafičkim radom.


Kroki je precizan crtež manjeg dijela terena i objekata rađen sa više stajnih tačaka prečnika do 100 metara, izrađen u krupnoj razmjeri do 1:1.000 uz upotrebu topografskih pomagala (busole, uglomjera, trokutova, metarske trake, olovaka u boji i sl.)


Namjena krokija je da vjerno prikaže raspored objekata i konfiguraiju terena (uz objekte se podrazumjevaju komunikacije i vodeni tokovi). Svi objekti na terenu treba da su precizno orjentisani i ucrtani u zadanoj razmjeri.

Izrada krokija

· Odrediti stajnu tačku (ako nije zadatkom određena) i odrediti smjerove u kojima će se vršiti krokiranje. Istovremeno će jedan član patrole na papiru opistai šestarom kružnicu u zadanoj razmjeri. Kroz centar kružnice će mo povući liniju paralelnu sa stranicom papira. Ta linija će predstavljati sjever, a centar kružnice stajnu tačku na terenu.

· Izviđač busolom određuje azimut prvoga orjentira (recimo ćošak kuće), a druga dvojca mjere odstojanje od stajne tačke do orjentira. Izmjerena dužina u metrima se pretvara u milimetre na crtežu i uglomjerom se zauzima određenmi azimut i na liniji azimuta se određuje izmjerena dužina pretvorena u razmjer crteža (ovu radnju ponavljamo onoliko puta koliko smo odredili orijentira potrebnih za izradu krokija)
· IZMJERENE TAČKE UCRTATI I POVEZATI IH DA SE DOBIJU KONTURE TRAŽENIH OBJEKATA ILI DJELOVA KOMUNIKACIJA, potom ucrtavamo vodene tokove a zatim električne vodove (odnosno njihov raspored i pravac kretanja.

· U slučaju da sa zadane STAJNE TAČKE NE VIDIMO sve objekte ILI IH ZBOG NEKIH DRUGIH RAZLOGA ne možem izmjeriti dužinu ili azimut koristimo se sa jednom ili više pomoćnih stajnih tačaka koje također moraju biti ucrtane u kroki.
· Pažljivo osmotriti dijelove terena između ucrtanih objekata ili komunikacija. Sve što se tim osmatranjem uoči (kapije, staze, travnjaci, usjeci, nasipi, voćnjaci, ograde, stabla…) ucrtati u kroki (bez mjerenja, na osnovu njihovog položaja prema već ucrtanim objektima i komunikacijama).

· Na osnovu svega do sada ucrtanog, odrediti položaj vodenih tokova – obala, na dijelovima do kojih se nije moglo doći mjerenjem.

· Posebno poglavlje pri crtanju krokija predstavlja određivanje i crtanje terena. Jedan od boljih načina je da za nultu izohipsu tog terena izaberemo onu koja prolazi kroz stajnu tačku, te povežem sve tasčke koje su na visini kao i STAJNA TAČKA. Zatim uočavati sve tačke koje su više ili niže od ove izohipse (za određenu ekvidistanciju) i spojiti ih na crtežu u nove izohipse. Obratiti pažnju na izohipse (odnosno linije koje ih predstavljaju na crtežu), da ne prolaze kroz kuće, preko komunikacija, vodenih tokova i sl. Upisati svaku vrijednost na izohipse na njenom izlasku iz okvira terena koji crtamo (na crtežu). Sve manje izohipse od nulte će imati negativne vrijednosti (-1, -2 itd.), a sve veće pozitivne (+1, +2 itd.).

· Dolazimo do sređivanja crteža. Prvo izbrisati sve nepotrebne linije, naznačiti bitne stvari tankim flomasterima, a zatim obojiti (ili osjenčiti olovkom) sve površine, livade, voćnjake, dvorišta, vodene tokove, komunikacije itd. Stajne tačke posebno označiti, a i pravac sjevera također. Izohipse ucrtati smeđom bojom.

Na crtež upisati

1. objašnjenje korištenih znakova (“LEGENDU”)

2. smjer komunikacija i vodenih tokova

3. naslov rada, naziv takmičenja, datum i startni broj

4. ako je moguće napisati koordinate kontrolne stanice

5. završiti uokvirivanje crteža
· I na kraju provjeriti da li su ucrtani sjever, razmjer, i vrijednost ekvidistancije.

Za izradu krokija potrebna su četiri člana patrole. Jedan da mjeri azimute, drugi da ucrtava azimute na papir i dva da mjere dužine mjernom trakom.

Peti član patrole iskoristi će ovo vrijeme za crtanje profila terena.
VRSTE MJERENJA


Kako nacrtati kuću (vidi sliku 1) na koju pokazuje strelica i upitnik, na osnovu onoga što je već nacrtano (putevi, most, bandere, bunar)?
I NAČIN – PRESJEKOM DALJINA

1. Sa stajne tačke izmjeriti (pantiljkom ili koracima) udaljenost do ćoška kuće A.

2. Sa tačke 2 (bandera) izmjeriti udaljenost do istog ćoška.
3. Povući lukove iz polaznih tačaka (stajne i bandere) na papiru, sa odgovarajućim poluprečnicima (izmjerene daljine umanjene u odgovarajućoj razmjeri). Presjek lukova je tačka A (sl. 2)

4. Izmjeriti (metrom ili koracima) zid kuće, do tačke B.

5. Sa bunara izmjeriti, na isti način, udaljenost do ćoška kuće B (zbog provjere tačnosti sa bunara možem izmjeriti i ćošak kuće A)

6. Presjek lukova čiji su poluprečnici izmjerene dužine dat će na papiru tačku B (sl.   ). Povezivanjem tačaka A i B dobije se zid kuće.

7. Povući prave uglove na dobijeni zid kuće, iz tačke A i B. Izmjeri dužinu jednog od dva susjedna zida. Izmjerenu dužinu prenijeti na odgovarajući krak pravog ugla. Dobijen je drugi zid. (sl. 3).

8. Sklopiti pravougaonik (kvadrat) i kuća je “gotova”
Prednost ovoga načina je izuzetna (gotovo maksimalna tačnost, a mana sporost). Zato je ovu metodu najpraktičnije koristiti pri izradi etalona.

II NAČIN – AZIMUTIMA I DUŽINAMA

1. Sa stajne tačke izmjeriti azimut na tačku A.

2. Odrediti udaljenost (pantiljkom ilio koracima) do tačke A (od stajne tačke)

3. Na papir ucrtati izmjereni ugao (azimut) i na krak nanijeti u zadanoj razmjeri izmjerenu dužinu. Tako je dobivena tačka A (sl. 4). 

4. Isto ponoviti za tačku B. 

5. Spojiti A i B, povuči prave uglove, sklopiti kvadrat (vidi prvi način, 7. I 8.)

Prednost ovog načina mjerenja je brzina, a manja prilična netačnost. Za male uglove deformacije dužina su veće. Na slici 4 da je greška kod mjerenja azimuta bila 1(, zid bi ispao za 1/3 kraći ili duži.
III NAČIN – PRESJEKOM AZIMUTA

1. Sa stajne tačke uzeti azimut na tačke A i B.

2. Ucrtati izmjerene azimute na papir sa stajne tačke

3. Sa bunara uzeti azimute na A i B.

4. Ucrtati izmjerene azimute sa bunara. Presjeci azimuta A1 i A3 , i A2 i A4 daju tačke A i B (vidi sl. 5)

5. Dalje se kuća crta kao u prethodnim slučajevima.
Prednost ovakvog načina mjerenja je da se može koristiti za mjerenje tačaka do kojih se ne može doći koracima ili pantiljkom (jer su ograđeni močvarni, sa druge strane rijeke i sl.)

Mana je relativna sporost i sve veća netačnost za veće udaljenosti od viziranih tačaka

IV NAČIN – PRESIJECANJEM ZAMIŠLJENIH LINIJA

1. Ako pogledamo sliku 1 malo pažljivije primjetit ćem da se tačka A nalazi na zamišljenom produžetku “desne” strane mosta (vidi sl. 6)

2. Također tačka A “leži” na pravoj na kojoj su bandere 1 i 2.

3. Dakle presjekom ovih zamišljenih linija dobije se tačka A (pa se to uradi na papiru) (vidi sl.6)
4. Bunar se nalazi na produžetku zida kuće čiji je bliži ćošak tačka A

5. Na papiru se od bunara kroz tačku A povuče linija, pravac zida. Taj zid se izmjeri i dalje se radi kao u prethodnim slučajevima.
Prednost ovog načina je da je najbrži, da je tačan (skoro kao i prvi što najviše zavisi od iskustva crtača (i daje uvijek upućen na stvarne odnose na terenu). Mana je jedna - da se ne mogu njime koristiti početnici, za ovaj način potebni su vježba i iskustvo. I naravno ovim načinom ne može se početi rad. Mora mu prethoditi jedan od prethodnih, najbolje prvi. Ostali načini crtanja krokija – mjerenjem ustvari su konbinacija već pomenutih.

SKICA KS

U principu, veoma su velike razlike između skice i krokija ali smo ih mi u našoj izviđačkoj praksi toliko suzili da nam jedinu bitnu razliku predstavlja ucrtavanje i upisivanje azimuta na skicu.

Skica terena u topografiji predstavlja jednostavan i pregledan crtež određene staze ili terena, izrađen slobodnom rukom u približnoj razmjeri, sa označavanjem sjevera i topografskim elementima uz upotrebu busole, a bez topografskig pribora.

To znači objekti i površine ne moraju biti potpuno precizno ucrtani, ali zato se na skicu moraju upisati tačni azimuti i približne udaljenosti, odnosno na određenu stajnu tačku. Skica ne pruža sve detalje, te služi kao dopuna određenog izvještaja.

Skica bi dakle trebala da predstavi veći dio terena, u prečniku od 100 do 1000 m i to tako da se ucrtava samo ono što se sa jedne stajne tačke može vidjeti.
OCJENJIVANJE I BODOVANJE

Po ovom objašnjenju vrlo je lako nacrtati bilo koju skicu terena ali mi izviđači znamo da to nije istina. Da li ste ikada na orjentacionom takmičenju pokušali nacrtati skicu terena bez upotrebe topografskog pribora. Ako jeste sjetite se koliko je bodova dobila. U principu ocjenjivanje skice KS bi trebalo biti sistemom upoređivanja a ne poklapanja. 

Ono što ne vidimo sa izabrane stajne tačke pokušat ćemo da naslutimo ili odgonetnemo zahvaljujući okolnim objektima i našem daru zapažanja. Tek u najgorem slučaju dio terena koji ne vidimo na papiru ćemo ostaviti bijelim.

Ovako shvaćena skica zahtjeva stajnu tačku koja “dominira” predjelom i tada ono (propozicijama predviđeno) upisavanjem azimuta i daljina ima smisla. Dakle ovakva skica traži sitniju razmjeru od 1:1000 do 1:5000.
KAKO SE RADI… (1. NAČIN)

1. Izabrati, ako već nije zadatkom određena, stajnu tačku. 

2. Dobro osmotriti teren i odlučiti se za 4 – 5 najvažnijih objekata – orjentira.Izabrani objekti treba da budu ravnomjerno raspoređeni po vidnom djelu terena (u zadanom prečniku ili na zadanoj udaljenosti)

3. Izmjeriti azimute na izabrane orjentire i odrediti približno rastojanje između svakog orjentira i stajne tačke.
4. Ucrtati orjentire na skicu – na osnovu izmjerenih azimuta i približno određenih odstojanja

5. Odrediti položaj komunikacija u odnosu na izabrane orjentire

6. Odrediti položaj vodenih tokova u odnosu na izabrane orjentire i komunikacije i to sve ucrtati vodeći računa o uzajamnim odnosima

7. Osmotriti i ucrtati raspored električnih vodova i pravca njihovog pružanja

8. Dobro osmotriti konfiguraciju terena. Uočiti (ako ih ima) usjeke i nasipe nastale radom ljudi ili vodene snage i ucrtati ih.

9. Uočiti sve tačke koje su na “istoj izohipsi” na kojoj je zadana stajna tačka i ucrtati odgovarajuće tačke na skicu i povezati ih u nultu izohipsu.

10. Na isti način uočavati tačke koje su za zadanu ekvidistanciju niže odnosno više od već ucrtane izohipse, ucrtavati ih u skicu povezati u nove izohipse
Na kraju na crtež upistai vrijednost azimuta i daljina do određenih orjentira, objašnjenja korištenih znakova (legendu), smjer komunikacija (kuda vode) i vodenih tokova, naslov rada, naziv takmičenja, datum, startni broj, napisati koordinate KS (ako je moguće), završiti okvir, i provjeriti da li je ucrtan sjever, razmjer, vrijednost ekvidistancije i potpisati se. 

KAKO SE RADI… ( 2. NAČIN)
Ako je kojim slučajem stajna tačka određena između samih objekata (što je najčešći slučaj), znači da ne dominira predjelom (terena) princip rada je nešto lakši jer se možem prilikom mjerenja odstojanja od stajne tačke i orjenitra ili mjerenjem odstojanja od objekta do objekta koristiti metarskom trakom odnosno korakom (s tim da ovo prethodno moramo uvježabati) ili drugim priručnim sredstvima. Princip izrade skice kontrolnme stanice se razlikuje od prethodno opisanog samo što je prečnik ovakve skice nešto manji (obično 100 m). Objekte koji se ne vide sa stajne tačke (ne moguće ih odrediti azimutom) izmjeriti odstojanje od stajne tačke. U skicu ks ucrtavamo ih tako što vršimo odmjeravanja od već izmjerenih objekata.

PROFIL TERENA


Uprkos nazivu ovo je praktično jedini grafički rad koji nema gotovo nikakve veze sa terenom na kome se nalazi takmičarska staza.

Profil terena je grafički rad – crtež kojim se jednodimenzionalno predstavljen teren sa karte, prenosi u dvije dimenzije na papir. Karakteristika profila je da se radi u dvije nezavisne razmjere. U jednoj se ucrtavaju vertikalni odnosi, a u drugoj horizontalni. Sve su rjeđi slučajevi da je za jedan i za drugi odnos zadana ista razmjera (tzv. prirodni profil), i tada on daje najvjerniju predstavu o obliku terena.
ELEMENTI PROFILA

1. Početna i krajnja tačka profilnice zadaje se na dva načina 

· koordinatama što obično zahtjeva da se njihova nadmorska visina odredi

· kao kote, trigonometri i druge tačke sa određenom nadmorskom visinom u zadanom kvadrantu.
Prvi način je jedan od najčešćih puteva do greške, bilo da se tačka koordinatama neodredi  pravilno ili da se pogriješi u određivanju njene nadmorske visine. Kod drugog načina ove opasnosti nema ali valja napomenuti da se tačka koja predstavlja kotu ili središte trigonometra nikada ne može dovoljno pažljivo “ubosti”.

2. Profilnica

To je linija koja spaja početnu i krajnju tačku profila. Povlači se grafitnom olovkom, po moguđnosti što tanje i preciznije. Ova linija je gotovo uvijek prava. Između početne i krajnje tačke profilnica presjeca ili dodiruje razne izohipse, objekte i površine. Cilj je profila i zadatak njegova autora da ova sjecišta i dodirne tačke što preciznije prenese na dvodimenzionalan crtež u zadatoj razmjeri.

a) izohipse (linije koje spajaju sve tačke iste nadmorske visine)

Izohipse su najvažniji, ali ne i jedini element profila. Postoje:

· osnovne (20 m ekvidistancije na kartama 1:50.000)

· glavne (100 m)

· i pomoćne (10, odnosno 5 m) izohipse

Uobičajeni metod je prenošenjem na papir redno jer je tako najlakše kontrolisati i visinsku i dužinsku razliku između dvije izohipse. Korisno je, međutim, pogotovo za malo nesigurnije crtače da se prvo nanesu presjeci sa glavnim izohipsama koji onda služe kao kontrolna uvećavanja dužinskog rastojanja između dvije izohipse ili kao podsjetnik u slučaju da se neka od osnovnih izohipsa ispusti ili previdi.
b) Objekti

Profilnica često dolazi u dodir sa putevima, prugama i vodenim tokovima. Unošenje ovih sjecišta ili dodirnih tačaka na profil jednako je važno kao unošenje sjecišta sa izohipsama i izvodi se na isti način ali je bolje ako ih se unese na jednu horizontalnu liniju ispod ili iznad profila. Ova sjecišta je onda moguće tankim linijama povezati sa njihovim mjestima na profilu, ali njihovo crtanje na samom profilu nužno vodi nepreciznosti i kvarenju estetskog utiska. 

c) Površina

Najčešće površine sa kojima profilnica dolazi u dodir su šume i livade, a moguća su i jezera. I one se nanose na liniju ispod ili iznad profila i to tako što se nanese početna i kranja tačka presjeka sa datom površinom
3. Legenda

U legendu se najčešće unose simboli za gore navedene i druge objekte sa kojima je profilnica došla u dodir. Uobičajeno je da se smatra da su razmjer koordinate početne i krajnje tačke elemti koji ne ulaze u legendu, ali se njihovo upisivanje na rad također mora shvatiti obaveznim. Naziv ekipe i startni broj, znak i potpis crtača upotpunjuju rad i njihovo odsustvo znači gubitak bodova iz stavke “estetika”.

Postupak:

Poslije utvrđivanja dužine profilnice i prenošenje ove dužine u datoj razmjeri na papir sa oba kraja ove linije (lijevo i desno) povući okomite linije i na njima odrediti (u zadanoj visinskoj razmjeri) početnu i krajnju tačku profila. Potom podjeliti vertikalne linije na podioke. Svaki podiok treba da predstavlja visinsku razliku između dvije susjedne osnovne izohipse. Podioke označiti vodoravnim crticama. Svaka crtica predstavljaće visinu tačaka koje pripadaju jednoj izohpsi. Uz svaku crticu upisti odgovarajuću nadmorsku visinu. Potom prenosimo dužine šestarom – transporterom, najbolje je krenuti od početne tačke i prenostiti redom udaljenosti izohpisa. Pri tome se svaki put mjeri udaljenost od početne tačke do određenog sjecišta, pa se time izbjegava mogućnost anuliranja greške, a i olakšava se rad transporterom, koji je na malim razdaljinama spor i mučan. Korisno je imati na umu da se početna(ili krajnja ako se i ona upotrebljava) tačka u ovm procesu “ubada” m,nogo puta, pa je treba dodirivati što je moguće lakše da nam se ne bi desilo da do kraja crtanja na karti imamo rupu širu od jednog milimetra, što bi vjerovatno pokvarilo preciznost našeg profila.

SPAJANJE PROFILA

Prema važećim propozicijama tačke profila treba spajati pravim linijama, najsigurnije je ove linije ostavljati malo odvojene od tačaka poštio su tačke onaj ključni elemenat koji omogućava ocjenjivanje grafika i treba izbjegavati svaku mogućnost da se oteža precizno određivanje njihovog položaja

NAPOMENE

1. Pribor

Osnovni pribor za crtanje profila su tehnička olovka 0.5, trokutovi i transporter. Što kvalitetniji to bolji. Za izradu legende i poboljšanje estetskog dojma nije loše upotrijebiti bojice i flomastere.

2. Crtač

Sam crtač profila, naravno, može biti svako. Ali dvije su karakterne crte koje njemu ili njoj izuzetno olakšavaju rad:

· moć koncetracije, što ne treba posebno objašnjavati

· otresitost, snalažljivost ili ako baš hoćete drskost.

Profil je, naime, rad koji zahtjeva preciznost i veću radnu površinu, i to u trajanju od najmanje 1 sat, ako ne i više. Sposobnost da se uđe u dvorište ili kuću i zamoli za mjesto za nekakvim stolom ne garantuje automatski i bolji profil ali sigurno garantuje bolje uslove rad nego da ga radite pogureni sa tablom na koljenima.
ITINERER

Itinerer, koliko god od crtača traži, toliko i nudi – malo. Može se koristiti i to je vjerovatno jedina njegova dobra osobina, pri kretanju “po azimutu”: u slučaju potrebe da se sa azimuta skrene, zbog prepreke (jaruga, potok, šuma, močvara, šikara) i da se zaobilazi, bez itinerera se teško može, nakon obilaska, vratiti na pravi pravac.

KAKO SE RADI

1. Nacrtati, od oka, slobodnom rukom, približno određujući azimute i daljine, zadani itinerer – da bi se vidjelo koliki će prostor zauzeti – sve skupa da ne bi u pola crtanja morali brisati i ponavljati.

2. Odrediti na papiru, prema skici, početnu tačku, proizvoljno

3. Kroz tu tačku povući sjever (najbolje sa rubom papira)

4. Povući prvi zadani azimut

· (Sredina uglomjera na izabranoj tački, nula na sjeveru, stepeni rastu u pravcu kazaljke na satu…)

· Azimut je zadan u hiljaditim (a nemamo uglomjera sa takvom podjelom: na busoli odredimo zadani ugao u hiljaditim, pa na poleđini busole pogledamo koliko je to stepeni. A ako nemamo busolu, a imamo digitron, onda izračunamo koliko zadani broj hiljaditih ima stepeni)

5. Zadanu dužinu u milimetrima nanijeti na azimut, sa početkom u zadanoj tački. Kraj te dužine, na azimutu, Bit će prva “prelomna” tačka itinerera!

· dužina može biti zadana i u koracima: tada treba znati da su dva koraka 1,5 m

6. Dalje ponavljati gore opisane radnje dok ima azimuta i daljina

· Svaki put kroz prelomnu tačku povući sjever

7. Upisati eventualno, šifru izlaza iz minskog polja

8. Prepisati na itinerer vrijednosti azimuta i dužina.

9. Na samoj liniji označiti, redom azimute i daljine

10. Upisati naslov rada, takmičenja, ime ekipe, startni broj, datum…

11. Označiti sjever, upisati razmjer

12. Potpisati se
IZVJEŠTAJ SA STAZE (DNEVNIK STAZE)

SVRHA I NAMJENA

Svrha i namjena ovoga zadatka može se i ovako protumačiti:

Predpostavimo da je jedan dio ekipe prešao određenu dionicu puta i uredno vodio izvještaj o tom pređenom putu. Zadatak drugog dijela ekipe je da tu istu dionicu puta pređe, ali bez topo karte, baš prema, već ranije urađenom izvještaju pređenog puta.

Kretanje drugog dijela ekipe, upravo će zavisiti od kvaliteta urađenog zadatka prvog dijela patrole.

Dakle da pojednostavimo svrha ovoga zadatka je da se neko ko se kreće poslije nas tom istom dionicom puta može na osnovu podataka upisanih u taj izvještaj, kretati bez potebe topo-karte.
IZRADA IZVJEŠTAJA SA STAZE

Član ekipe koji radi ovaj zadatak cijelom stazom radi tzv. dupli posao. Podatke bilježi u teku, notes ili nešto treće,da bi u pauzama to prepisivao na papir ovjeren od strane komisije (olovka kojom upisujemo podatke na terenu mora biti grafitna da se u slučaju kiše ne bi mogla izbrisati).

U izvještaju sa staze treba posebnu pažnju posvetiti objektima, pošumljenosti, reljefu, vodenim tokovima, komunikacijama, naseljima, skloništima, odmorištima, pitkoj vodi i hrani, ukazati na opasnosti tokom prelaska staze i šta je sve urađeno od zadataka na stazi.

1. Podaci o OBJEKTIMA
Prilikom kretanja stazom poželjno je unositi podatke o objektima koji su od većeg značaja npr. Bolnica, pošta, škola itd. To ne znači da ne treba unositi podatke o onim manje važnim kao npr. Samoposluga, marketi ili uopšte prodavnice. Uglavnom svaki objekat koji se unese u zadatak nije suvišan.
2. poŠumljenost i reljef, vodeni tokovi i povrŠine, komunikacije i naselja
U ovu grupu podataka treba unositi one podatke koji se tiču šuma i terena u kratkim crtama treba objasniti vrstu šuma (crnogorica, bjelogorica), visinu i gustinu šume (prohodna, teže prohodna, neprohodna), pošumljenost terena (ako već nije pošumljen treba naznačiti da bi trebalo), oblik terena (opada, raste ali sa naznakom o kom se terenu radi). Poželjno je da se koriste izrazi “gore”, “dole”, “desno”, “lijevo” nego izrazi određenim stranama svijeta.

Prilikom svakog nailaska na vodene tokove objasniti o kakvoj je vrsti vodenog toka riječ (potok, rijeka, jezero, bara itd.) u kojem pravcu teče (potok, rijeka). Ako IMA NAZIV NAZNAČITI GA, otprilike naznačiti širinu vodenog toka. U podatke o komunikacijama spadaju putevi, vodeni tokovi, pruge, mostovi, nadvožnjaci, električne mreže itd. Tokom kretanja naprimjer putem treba naglasiti o kakvom se putu radi npr. Makadamski put, koje je širine, u kakvom je stanju i šta povezuje (npr. Dva naselja – poželjno naziv naselja). Što se tiče mostova, nadvožnjaka, podvožnjaka, teba naznačiti od koga su materijala izrađeni (betonski, metalni, drveni), zatim u kakvom su stanju (upotrebljivi, neupotrebljivi, oronuli šta treba izmjeniti itd.). Otprilike navesti širinu ovih komunikacija te ako imaju ogradu naznačiti o kakvoj je ogradi riječ (drvena, betonska, metalna, žičana). Za električne i telefonske mreže dovoljno je naznačiti o kojoj se mreži radi i kojem pravcu vodi.

Prilikom ulaska u naselje poželjno je naznačiti sledeće: naziv naselja, da li postoje objekti od većeg značaja itd.

3. SKLONIŠTA I ODMORIŠTA

U ovu grupu podataka treba unositi one objekte koji mogu poslužiti za skloništa od nevremena i odmorišta (pećine, stare građevine, te proplanci i manje površine sa pitkom vodom, potočić koji teče pored njih)
4. PITKA VODA I HRANA
Ove podatke takmičari često ne unose u svoj zadatak iako su od vrlo važnog značaja. Što se tiče pitke vode, treba unositi svaki bunar, česmu, vodenu površinu i objasniti o kakvom je kvalitetu vode riječ (pitka, nepitka). Što se tiče hrane u zadatak treba unositi površine koje obiluje jestivim biljkama (voćnjake, oranice, itd.), zatim objekte ili mjesta gdje se hrana i voda može kupiti, dobiti. Ovi podaci o pitkoj vodi mogu biti od velikog značaja.
5. OPASNOSTI NA STAZI
Potrebno je ukazati na opasnosti koje se mogu desiti prilikom prelaska staze (npr. Most je u oronulom stanju i prijeti mu obrušavanje), ukazati na moguće odrone terena ili nasipa uz vodeni tok.
6. IZVRŠENI ZADACI NA STAZI
Unositi sve zadatke koji su urađeni na stazi. Uglavnom poželjno je unijeti sve zadatke izvršene u toku staze (npr. na III KS smo radili skicu terena R=1:1000, r=100 m, e=5m)

ESTETSKI ELEMENTI

· Svi listovi uokvireni (odozdo 2 cm, a sa strana i odozdo 5 mm)

· Naziv zadatka

· Naziv odreda i mjesto

· Naziv ekipe

· Startni broj

· Potpis svih članova ekipe

· Ko je radio, potpis i datum izrade

Napomena:

Svaku kontrolnu stanicu detaljno opisati, po mogućnosti skicirati ili nacrtati panoramski snimak (crtež) markantnog objekta (na skici obavezno označiti sjever i legendu). Naznačiti vrijeme dolaska i odlaska sa kontrolne stanice. Ovaj izvještaj sa staze bit će puno pregledniji ako bude pisan pomoću naslova (npr. START, OD STARTA DO PRVE KONTROLNE STANICE, PRVA KONTROLNA STANICA, OD PRVE KONTROLNE STANICE DO DRUGE KS itd.). Izvještaj sa staze pisati čitko po mogućnosti ŠTAMPANIM slovima. Skice kontrolnih stanica po mogućnosti obojiti. Svako mjenjanje pravca kretanja detaljno opisati.

AKO SE IZGUBIŠ

UVOD
U prirodi se može dogoditi da se sve ne odvija onako kako smo planirali. Vrlo brzo i iznenada možem se naći u situaciji kada je ugroženo ne samo naše zdravlje, već i sam život.

U prirodi će mo doći u opasnost uglavnom onda kada se izgubimo. Uzrok je sigurno loša orijentacija.

Kada se izgubimo to još ne znači da smo u opasnosti, ali ako se brzo ne vratimo na pravi put tada situacija postaje ozbiljna (možem se povrijediti, promrznuti ili jednom riječju ugroziti zdravlje)

Na opasnosti koje nam prijete utječu kako subjektivne tako i objektivne okolnosti. U objektivne okolnosti spadaju: oprema, hrana, voda, vremenske prilike, reljef, vegetacija, fizička kondicija, mogućnost izrade zaklona i još mnoge druge.
PSIHIČKO DOŽIVLJAVANJE OPASNOSTI
Različiti ljdi se različito ponašaju kada se izgube. Najznačajniji je strah koji se javlja kao posljedica stvarne i li umišljene opasnosti. Na istu opasnost različiti ljudi različito reagiraju. Neki postaju apatični i dozvoljavaju nekom drugom da ih vodi, drugi su opet razdražljivi i cinični. Panika je još gora od straha. Ljudi se ne mogu savladati i potpuno su pod dojmom stvarne ili umišljene opasnosti.

Strah i panika se u grupi šire kao kuga i djeluje destruktivno. Stoga ih treba spriječiti ili ne dozvoliti njihovo širenje na one koji još nisu zahvaćeni. U opasnosti kod čovjeka dolaze do izražaja njegove dobre ili loše osobine: drugarstvo i požrtvovanost na jednoj ili egoizam i neuviđanost na drugoj strani. Treba znati da se u normalnim prilikama ljudi ponašaju onako kako bi željeli da ih vidi njihova okolina. Treba biti svjestan promjena koje će se dogoditi u izvanrednim situacijama. Ako sebi priznamo da nas je strah bit ćemo ga svjesni i spriječiti ćemo donošenje pogrešne odluke pod njegovim djelovanjem.
IZGUBILI SMO SE…

I pored pridržavanja pravila karte – izgubili smo se. Šta sada učiniti? Najprije treba razmisliti šta nas ugrožava, na kakve opasnosti možemo naići te kakva pomagala imamo na raspolaganju.

Najvažnije je da vodstvo preuzme najodlučniji i najiskusniji kako bi odmah preduzeo nužne mjere protiv svake opasnosti i spriječio paniku i strah.
Nekada je korisno prešutjeti opasnost i tako spriječiti paniku. Međutim to je mač sa dvije oštrice, jer ako ekipa nije svjesna onoga što joj prijeti, neće ozbiljno shvatiti potrebu da se vođa bez pogovora sluša. Koliko ćemo podataka o mogućoj opasnosti reći članovima grupe zavisi od njih samih i od vrste i veličine opasnosti.

Vođa nikada nesmije izgubiti vjeru i nadu i mora sačuvati prisebnost kako bi mogao donositi trezvene odluke. Mora pomagati ostalima da savladaju strah.
KAKO TREBA DONOSITI ODLUKE
Kada potpuno shvatimo u kakvom se položaju nalazimo, tada od mogućih treba odabrati najbolje rješenje. Rješenje zavisi od objektivnih uslova. Ipak, postoji nekoliko pravila. Ukoliko imamo kartu i busolu, nebi smjelo biti teškoća. Potražit ćemo područje na karti gdje predpostavljamo da bi se mogli nalaziti. Pri tome ćemo voditi računa o nekoliko pojedinosti, prije svega na kojem mjestu smo se nalazili posljednji put prije nego smo se izgubili (to mjesto treba potražiti na karti), koliko vremena i približno u kom smo pravcu išli od tog mjesta. Na ovaj način ćemo približno lako ocjeniti gdje se nalazimo. Zatim trebamo odabrati pravac kretanja koji će nas dovesti do našeg cilja. Najbolje će biti ako uspijemo pronaći neku veću komunikaciju, rijeku, poznatu dolinu, naseljeno područje. Kada odredimo cilj u globalu, nastavit ćemo sa preciziranjem sve dok tačno ne odredimo naš položaj.

Na kraju odabrat ćemo najsigurniji put u civilizaciju.

Bez karte i busole ne bi trebali odlaziti na one terene koje ne poznajemo baš najbolje, a pogotovo ne sami.

TRAŽENJE PRAVOG PUTA NOĆU I U MAGLI

Noć i magla jako otežavaju orjentaciju. Pogotovo ako ne poznajemo teren. U takvim situacijama trebamo podići bivak (sa podizanjem bivaka treba početi prije mraka).

KADA PRAVIMO BIVAK

Prije nego se odlučimo podići bivak, trebamo usporediti što je manje opasno: da li nastaviti put ili zanoćiti. Bivak je ipak sigurniji nego što je kretanje po noći (magli).

Treba biti svjestan opasnosti koju predstavlja organizovanje bivaka bez potrebne opreme. Može se dogoditi da se izviđač zbog neodgovarajuće opreme smrzne u bivaku ili čak umre od hladnoće.

Ako nema odgovarajuće opreme bolje nastaviti put. Treba se odmarati često i kratko da se ne smrznemo ili prehladimo. Treba paziti da ne zaspemo dok se odmaramo.
ZAKLJUČAK

Nećem se izgubiti ako se dobro pripremimo za put i ako smo savladali orjentaciju. Ali ako se ponekad ne može izbjeći i ova neprijatnost treba biti pripravan i za takav slučaj. Najvažnije je zadržati prisebnost i moć trezvenog rasuđivanja i odlučivanja.
MNOGO SREĆE I SPORTSKOG UŽIVANJA NA ORJENTACIONIM TAKMIČENJIMA!

TOPO TEST

1. Šta je apsolutna, a šta relativna nadmorska visina?

· Apsolutna nadmorska visina jeste vertikalno rastojanje između neke tačke na površini zemlje i nivoa mora. Visinska razlika (relativna visina) jeste razlika apsolutnih visina dvaju tačaka.

2. Orjentisati se na zemljištu znači…?

· Odrediti svoj položaj, pravac kretanja, u odnosu na strane svijeta i bliske topografske elemente zemljišta.

3. Kako odrediti pravac juga prema suncu i časovniku?

· Ako malu kazaljku usmjerimo prema suncu, onda je jug u pravcu simetrale ugla između male kazaljke i broja 12 na satu (obratiti pažnju na ljetno i zimsko mjerenje vremena)

4. Šta je mjerilo? (razmjer)

· Mjerilo je odnos između umanjenih udaljenosti na karti i stvarnih udaljenosti u prirodi.

5. Na karti poznajemo dva mjerila i to…?

· Brojčano ili numeričko mjerilo i grafičko ili linearno mjerilo.

6. Šta je geografska širina, a šta geografska dužina?

· Geografska širina je udaljenost neke tačke od ekvatora, po paraleli, prema sjevernom i južnom polu (ona se kreće od 0( - 90( prema sjeveru ili jugu). Geografska dužina je udaljenost neke tačke od početnog merdijana prema istoku ili zapadu (ona se kreće od 0( - 180( prema istoku ili zapadu). Većina država uzela je za početni merdijan onaj koji prolazi kroz opservatoriju u Griniču (predgrađe Londona).

7. Mreža merdijana i paralela je?

· Geografska koordinatna mreža.

8. Napiši formulu za mjerenje mjesnog ugla na karti?

· formula je x((()=N(m)/D(km)

x – vertikalna ugaona visina izražna u hiljaditim

N – visinska razlika između tačaka, izražena u metrima

D – međusobna udaljenost tačaka izražena u kilometrima

9. Šta je kurvimetar ili krivinomjer?

· Kurvimetar ili krivinomjer je sprava za neposredno mjerenje udaljenosti na karti.

10. Ekvidistancija je?

· Vertikalno rastojanje između dvaju susjednih osnovnih izohipsi, odnosno to je visinska razlika između njih!

11. Kota je… Trigonometar je…?

· Kote su tačke čije su apsolutne visine određene i na karti ispisane. Trigonometar je tačka obilježena na zemljištu trojnim nadzemnim kamenom i osigurana sa dva podzemna centra povezane međusobno da čine mrežu trouglova.

12. Azimut je?

· Azimut je ugao između geografskog sjevera i odabranog pravca. Ugao između sjevera i suprotnog smjera je kontraazimut.

13. Šta je hiljaditi?

· Hiljaditi je 6400-oti dio punog kruga ili štap visine od 1m na udaljenosti od 1 km vidimo pod uglom od 1 hiljaditog.

14. Šta je mjesni ugao?
· Mjesni ugao je ugao između horizontalene ravni našeg oka i pravca koji prolazi kroz tačku koju opažamo.

15. Karta je?

· Karta je umanjen, grafički pregledno predstavljen crtež dijela zemljine površine, gledane iz zenita i prenesene na ravnu površinu. Crtana je na osnovu matematički zasnovane kartografske projekcije. Zemljište predstavlja prema dogovorenim pravilima i posebnim oznakama.

16. Izohipse dijelomo na…?

· Izohipse dijelimo na osnovne, glavne (izobare) i pomoćne

17. Izohipse su?

· Izohipse su crte koje na karti povezuju tačke iste nadmorske visine.

18. Nulta nadmorska visina je…?

· Nulta nadmorska visina je ta visina koja se približno poklapa sa srednjim nivoom mora.

19. Horizontalno rastojanje dvije susjedne osnovne izohipse zove se…?

· Interval, veličina intervala zavisi od vrijednosti usvojene ekvidistancije i nagiba strana odgovarajućeg reljefnog oblika.

20. Na karti imamo, međusobno zavisne, dvije koordinatne mreže. Koje?

· Geografska i pravougla koordinatna mreža (koju još zovemo kvadratna ili kilometarska mreža).

21. Šta je direkcioni ugao?

- Direkcioni ugao je pravougli azimut. Odnosno pravac sjevera (nule na uglomjeru) se uzima pravac paralelan sa y (dok je kod magnetnog azimuta sjever lijevi ili desni rub karte).
